
2013 M. LIETUVA PIRMININKAUS ES TARYBAI

2013 m. birželio 27 d. pranešimas VIR

Europos reikalų komitetas pritarė Lietuvos pirmininkavimo ES Tarybai programos projektui

Europos reikalų komitetas vakar posėdyje pritarė Lietuvos pirmininkavimo Europos Sąjungos (ES) Tarybai programos projektui. Pagrindinis Lietuvos pirmininkavimo tikslas išlieka patikimos, augančios ir atviros Europos siekis, o prioritetai – Rytų partnerystės politikos įgyvendinimas, energetinio saugumo didinimas, Baltijos jūros regiono strategijos įgyvendinimas ir veiksmingesnė ES išorinių sienų apsauga. 

Pirmininkavimo laikotarpiu Lietuva taip pat spręs su ES daugiamete (2014–2020 m.) finansine perspektyva susijusius klausimus, kurių apimtis priklausys nuo to, koks bus priimtas sprendimas Europos Parlamente per paskutinę Airijos pirmininkavimo savaitę. 

Lietuvos pirmininkavimo programos projekte dėmesys skiriamas ir socialiniam matmeniui ES ekonomikos valdyme bei skaitmeninei darbotvarkei. 

Seimo Europos reikalų komiteto biuro vadovė 

Renata Lygienė (tel. (8 5) 239 6592, mob. 8 620 90524; el. p. Renata.Lygiene@lrs.lt). 

Seimo Pirmininko pavaduotojo Gedimino Kirkilo patarėja 

Morta Vidūnaitė (tel. (8 5) 239 6278, mob. 8 612 01121; el. p.: Morta.Vidunaite@lrs.lt). 

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.





